17.3.2012 Jurnalul Oficial al Uniunii Europene L 78/21 DECIZIA COMISIEI din 7 decembrie 2011 privind ajutoarele compensatorii plătite de Agenţia elenă de asigurări agricole (ELGA) în cursul anilor 2008 și 2009 [notificată cu numărul C(2011) 7260] (Numai textul în limba greacă este autentic) (Text cu relevanță pentru SEE) (2012/157/UE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte obser- vațiile în conformitate cu articolul 108 alineatul (2) primul paragraf din tratat (1), întrucât: L PROCEDURĂ (1) În urma unor informații care au ajuns la cunoştința Comisiei prin intermediul presei referitoare la plăți de compensații în valoare de 425 de milioane EUR prevăzute a fi acordate de Agenţia elenă de asigurări agricole (denumită în continuare ELGA) ca urmare a protestelor exprimate în ianuarie 2009 de un număr mare de producători agricoli în legătură cu pierderile pe care le-au suferit aceştia în anul 2008 din cauza condițiilor meteorologice nefavorabile, la 4 februarie 2009 a avut loc o reuniune bilaterală cu autoritățile elene. În urma reuniunii, Reprezentanța Permanentă a Greciei pe lângă Uniunea Europeană a transmis informații cu privire la măsura în cauză prin scrisoarea din 9 februarie 2009. ( Prin scrisoarea din 23 februarie 2009, Comisia a solicitat informații suplimentare. Prin scrisoarea din 20 martie 2009, autoritățile elene au răspuns Comisiei că ELGA a contractat un împrumut pentru plata compensațiilor în cauză în valoare de 425 de milioane EUR, precum şi un alt împrumut de 444 de milioane EUR, din care o mare parte a avut drept scop plata unor indemnizații, în cursul anului 2008, pentru daunele înregistrate în domeniul producției agricole şi al creşterii animalelor ca urmare a unor cauze acoperite, de asemenea, de ELGA. () JO C 72, 20.3.2010, p. 12. (3) Serviciile Comisiei au solicitat informații suplimentare prin scrisoarea din 4 mai 2009. Autorităţile elene au răspuns prin scrisoarea din 16 iunie 2009. Prin scrisoarea din 13 iulie 2009, serviciile Comisiei au informat auto- rităţile elene că măsura privind compensațiile în valoare de 425 de milioane EUR pentru anul 2009 a fost înre- gistrată ca un „caz suspectat” cu numărul CP 196/2009, iar măsura privind compensațiile în valoare de 444 de milioane EUR plătite în anul 2008, a fost considerată, în ceea ce priveşte partea din indemnizațiile pentru daune provocate de cauze acoperite de ELGA, un ajutor ilegal în sensul articolului 1 litera (f) din Regulamentul (CE) nr. 6591999 al Consiliului din 22 martie 1999 privind normele de aplicare a articolului 93 () din Tratatul CE (?) și a fost înregistrată cu numărul NN 39/09. (4) Ca urmare a scrisorii de răspuns a autorităților elene din 18 august 2009, serviciile Comisiei au solicitat informații suplimentare prin scrisoarea din 14 septembrie 2009. În plus, prin scrisoarea menționată mai sus, Comisia a informat autoritățile elene că, în urma informaţiilor furnizate de către acestea, potrivit cărora au fost plătite agricultorilor compensații de 425 de milioane EUR pentru anul 2009, indemnizațiile respective au fost, de asemenca, înregistrate ca ajutor ilegal în sensul articolului 1 litera (f) din Regulamentul (CE) nr. 659/1999, tot cu numărul NN 39/09. (5) Decizia Comisiei de a iniția procedura a fost publicată în Jurnalul Oficial al Uniunii Europene la 20 martie 2010 (?). Comisia a invitat părțile interesate să își prezinte obser- vațiile cu privire la măsurile în cauză. Comisia a primit observații din partea terților şi le-a transmis autorităților elene la 6 mai 2010. Autorităţile elene au prezentat comentarii cu privire la observațiile părţilor interesate la 21 iulie 2010. (6) Autorităţile elene au furnizat informații suplimentare cu privire la ajutoarele în cauză la 4 iunie 2010, 10 septembrie 2010 şi 14 septembrie 2010. Comisia a solicitat informații suplimentare prin scrisoarea din 17 noiembrie 2010. Autorităţile elene au răspuns prin scrisoarea din 9 martie 2011. (*) Ulterior articolele 87 și 88 din Tratatul CE; începând cu 1 decembrie 2009, articolele 87 și 88 din Tratatul CE sunt înlocuite de articolele 107 și, respectiv, 108 din Tratatul privind funcţionarea Uniunii Europene. () JO L 83, 273.1999, p. 1. (') A se vedea nota de subsol 1.